**BARNEHAGENS ARBEIDSMÅTER**

Vi vil ta i bruk varierte arbeidsmåter og gi barna en spennende og variert hverdag.

Vi vil bygge på kreativitet og lek og være åpen for improvisasjon og barns medvirkning.

Vi vil stimulere barnas undring og evne til å stille spørsmål, søke opplevelser, ta initiativ og mestre nye ting.

**PROGRESJON**

Progresjon i barnehagen innebærer at alle barna skal utvikle seg, lære og oppleve fremgang. Alle skal oppleve å kunne strekke seg etter nye mål gjennom pedagogisk innhold, arbeidsmåter, leker, materialer og utforming av fysisk miljø.

 **DIGITAL PRAKSIS**

Barnehagens digitale praksis bidrar til barnas lek, kreativitet og læring. Vår bruk av digitale verktøy i det pedagogiske arbeidet støtter opp om barns læreprosesser. Digitale verktøy brukes med omhu og dominere ikke som arbeidsmåte.

Barnehagen utøver digital dømmekraft som regulerer innhold, mengde og praksis. Dette er felles kunnskap i personalgruppen og derfor felles praksis. Dette vil bidra til at barna utvikler en begynnende etisk forståelse knyttet til digitale medier.

Barnehagen har også andre tekniske hjelpemidler i arbeidet med digital praksis. Telefon, fotoutstyr, datamaskin, nettbrett og kopimaskin er andre viktige supplement i barnas barnehagehverdag, lek, kreativitet og læring.

Barna opplever også at personalet benytter digitale verktøy i hverdagen som til registrering av hvem som er i barnehagen av barna, som informasjonskanal til foreldrene og for å vise bilder som en del av evalueringsarbeidet sammen med barna.

Barnehagen benytter PBL sin hjemmesideløsning som kommunikasjonsform både utad til nye brukere og internt til foreldre og personal. Den lukkede delen av denne løsningen er KID PLAN.

Barnehagen er også på Instagram og Facebook.